urip kanthi oyot lan wit nemplek ing lemah. Pucuk wit kang metu saka lemah béntuké lincip lan mirip kaya eri.[4] Alang-alang nduwé wit kang cendhek, thukul mendhuwur lan nduwèni kembang.[4] Alang-alang ana kang rupané abang rada wungu lan ana uga kang nduwé kaya bundhelan rambut ing ngisor rosé.[4] Alang-alang umumé nduwèni dhuwur 0,2 – 1,5 m, ananging ing panggonan-panggonan kang tinamtu, alang-alang uga bisa luwih dhuwur saka ukuran iku.[4] Alang-alang nduwé godhong kang béntuke garis kaya pita, godhong kang arupa garis lanset iki nduwuré lincip lan ing bonggol godhongé rada ciut mbéntuk kaya talang.[4] Godhong alang-alang dawané kurang luwih 12-80 cm, pinggire kasar lan landhep.[4] Saliyané iku ing bonggol godhong uga ana rambut kang biyasané diarani lugut.[4]Tulang daun tanduran alang-alang ukurané rada amba lan wernané pucet ing bagéyan tengahé.[4] Alang-alang nduwé kembang kanthi karangan kembang malai kang dawane 6-28 cm. Kembang alang-alang nduwé anak bulir kang wulune dawa lan wernane putih.[4] Bulir iki gunane kanggo mabur nalika woh wiji alang-alang wis mateng.[4]